МОДЕЛ УГОВОРА 

                             Реконструкција просторне целине „Чикош“

 1. НАРУЧИОЦА: ГРАД ПОЖАРЕВАЦ - ГРАДСКА УПРАВА ГРАДА ПОЖАРЕВАЦА, ул. Дринска бр.2, 12000 Пожаревац, ПИБ  100438011, Матични број 07271239, коју заступа Градоначелник града Пожаревца Саша Павловић, дипл. инж.електротехнике. (у даљем тексту: НАРУЧИЛАЦ) и

2.ИЗВОЂАЧАРАДОВА:………………………………………,из__________________,ул.___________________________ПИБ _____________, Матични број __________________, рачун бр____________, код_________________банке, које заступа директор ________________________, као извођач радова(у даљем тексту: Извођач ), 
3.…………………………………………………, из___________________________,
ПИБ______________, Матични број _________________, рачун бр__________,
код __________банке, које заступа директор _______________, као учесник у заједничкој понуди (у даљем тексту : учесник у заједничкој понуди),
3.1.…………………………………………………,из____________________________,
ПИБ _______________, Матични број ________________, рачунбр____________,
код ________банке, које заступа директор ________________, као учесник у заједничкој понуди (у даљем тексту : учесник у заједничкој понуди), 

Члан 1.
	Предмет овог уговора је извођење радова на реконструкцији просторне целине „Чикош“, број јавне набавке ЈН ОП 81/2023, у свему према техничкој спецификацији, конкурсној документацији, прихваћеној понуди Извођача број ___________ од ______________. године, која је саставни део овог Уговора, другим важећим прописима, техничким нормативима и обавезним стандардима који важе за врсту радова који су предмет овог Уговора.
	Предметни радови се уговарају на основу спроведеног отвореног поступка јавне набавке, при чему уговорне стране констатују:
	- да је Наручилац спровео поступак јавне набавке на основу члана 52. Закона о јавним набавкама ("Службени гласник РС", бр. 91/19),
-  да је Извођач доставио понуду број ______ од _________. године која се налази у прилогу овог Уговора и саставни је део овог Уговора, као и образац Техничке спецификације,
- да понуда Извођача у потпуности одговара захтевима из конкурсне документације,
- да је Наручилац у складу са чланом 146. Закона о јавним набавкама донео Одлуку о додели уговора за предметну јавну набавку бр._____________од _____________. 

Члан 2.
	Вредност уговорених радова из члана 1. овога Уговора износи:

______________________динара без ПДВ
______________________динара ПДВ
			    =========================================
		Укупно:	______________________динара са ПДВ-ом

(Словима: ____________________________________________________динара и 0/100) а све према понуди бр. ______ од ____________. године. 
	
	Фактурисање и наплата се врши по стварно изведеним радовима и јединичним ценама из Обрасца Техничка спецификација, до висине уговореног износа из става 1. овог члана.
Понуђене јединичне цене су фиксне и не подлежу промени за цео уговорени период.
	Порез на додату вредност ће се обрачунавати у складу са Законом о порезу на додату вредност.

Члан 3.
            Уговорне стране су сагласне да се плаћање по овом уговору изврши на следећи начин:

- ___ %, односно износ од _________________ динара на име аванса без ПДВ-а, у року од 15 дана од дана испостављања авансне ситуације. 
У року не дужем од 20 дана од дана закључења уговора извођач ће доставити једну банкарску гаранцију за повраћај авансног плаћања у висини исплаћеног аванса са ПДВ-ом, са роком важења најмање 30 (тридесет) дана дуже од потписивања записника о примопредаји предмета уговора - у корист наручиоца. Банкарска гаранција мора бити неопозива, безусловна, платива на први позив, без права приговора, не може садржати додатне услове за исплату, краће рокове од рокова које је одредио наручилац, мањи износ од онога који је одредио наручилац или промењену месну надлежност за решавање спорова. У случају стечаја или ликвидације пословне банке која је издала банкарску гаранцију, Извођач је у обавези да без одлагања достави нову банкарску гаранцију друге пословне банке у Републици Србији. Аванс се мора оправдати са последњом ситуацијом за плаћање..
- ____% по испостављеним привременим ситуацијама и окончаној ситуацији, сачињеним на основу оверене грађевинске књиге изведених радова и јединичних цена из усвојене понуде бр. ___________ од ____________.године, и потписаним од стране стручног надзора, у року од 15 дана од дана пријема оверене ситуације, с тим што окончана ситуација мора износити минимум 10% од уговорене вредности.
Уколико Наручилац не овери ситуацију, односно оспори њену вредност, Извођач је дужан да у року од 3 (три) дана докаже вредност изведених радова оспореног дела ситуација или да обави неизвршене радове по датој ситуацији у накнадно договореном року.
Извођач испоставља ситуације у 6 (шест) примерака и то 3 (три) за Наручиоца и 3 (три) за Извођача.
Порески дужник у складу са одредбама члана 10. став 2. тачка 3) Закона о порезу на додату вредност („Службени гласник РС“, бр.  4/04, 86/04-испр., 61/05, 61/07, 93/12, 108/13, 68/14-др. закон, 142/14…153/20) је прималац добара и услуга из области грађевинарства за промет извршен од стране обвезнка ПДВ-а, ако је вредност промета већа од 500.000,00 динара без ПДВ-а.
Електронске фактуре на основу којих се врши плаћање морају као прилог да садрже привремену или окончану ситуацију оверену од стране надзорног органа, одговорног лица наручиоца и извођача радова, са пратећом документацијом.

Наручилац задржава право да динамику уплате средстава усклађује са ликвидним могућностима буџета односно дефинише је на следећи начин:
- уплату аванса извршиће из средстава планираних у Финансијском плану за 2023. годину;
- уплате по привременим и окончаној ситуацији извршиће из средстава  планираних у Финансијском плану за 2023. и 2024.годину;

Кoмплетну документацију неопходну за оверу привремене ситуације:листове грађевинске књиге, одговарајуће атесте за уграђени материјал и другу документацију извођач доставља стручном надзору који ту документацију чува дo примопредаје и коначног обрачуна, у супротном се неће извршити плаћање тих позиција,  што извођач признаје без права приговора.  

Члан 4.
Рок за завршетак радова

	Радове појединих фаза Извођач је дужан да изведе по Динамичком плану извођења радова потписаном од стране Наручиоца који је саставни део  овог уговора с тим да сви радови на изградњи морају бити завршени у  року од ____________ радних дана рачунајући од дана увођења Извођача у посао.
Наручилац се обавезује да Извођача уведе у посао у року од најдуже 10 дана од дана плаћања авансне ситуације. Извођач се обавезује да се одазове захтеву наручиоца за увођење у посао у року од 2 дана од дана добијања писаног захтева.
У рок за завршетак радова укључени су сви претходни и припремни послови.
Када на истом градилишту радове изводи више извођача радова Динамички план мора бити усаглашен и потписан од стране Наручиоца и свих учесника у изградњи, с тим да уговорени рок завршетка радова из претходног става мора бити испоштован.
Под роком завршетка радова сматра се дан њихове спремности за технички преглед, а што стручни надзор констатује у грађевинском дневнику. Радови се изводе по динамици која је усаглашена са извођачем грађевинско архитектонских радова.
Утврђени рокови су фиксни и не могу се мењати без сагласности наручиоца. 

Члан 5.

Рок за извођење радова се може продужити услед појаве догађаја који се нису могли предвидети у време закључења уговора. 
Рок за извођење радова се продужава на захтев извођача :
- у случају прекида радова који траје дуже од 2 дана, а није изазван кривицом извођача већ непредвиђеним догађајима (мере државних органа, изненадна несташица материјала на тржишту, закашњење Наручиоца у реализацији својих обавеза)
-  у случају елементарних непогода и дејства више силе;
- у случају неповољних временских услова за извођење планираних радова;
- у случају измене пројектно-техничке документације по налогу наручиоца под условом да обим радова по измењеној пројектно-техничкој документацији знатно (преко 10%) превазилази обим уговорених радова.
Захтев за продужење рока грађења извођач писмено подноси наручиоцу у року од два дана од сазнања за околност, а најкасније 15 дана пре истека коначног рока за завршетак радова осим у случају неповољних временских услова када се то констатује уписом у грађевински дневник. 
Уговорени рок је продужен када уговорне стране у форми Анекса овог уговора о томе постигну писмени споразум само у случају подношења захтева за продужетак рока и сагласности наручиоца.
У случају да извођач не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде.
Ако извођач падне у доцњу са извођењем радова својом кривицом, нема право на продужење уговореног рока због околности које су настале у време доцње.

Члан 6.
Уговорна казна

	Уколико извођач радова не заврши радове у уговореном року дужан је да плати пенале у висини 1 ‰ од укупне уговорене цене радова за сваки дан закашњења, с тим што износ тако одређене уговорне казне по основу прекорачења уговореног рока коју Извођач плаћа наручиоцу, не може да пређе 5 (пет) % од уговорене цене радова.
Наплату уговорене казне Наручилац ће извршити без претходног пристанка Извођача,
умањењем износа наведеног у окончаној ситуацији.
Ако је Наручилац због кашњења у извођењу или предаји изведених радова претрпео штету која је већа од износа уговорене казне, може захтевати накнаду штете, односно поред уговорене казне и разлику до пуног износа претрпљене штете.
Наплата уговорне казне не искључује право Наручиоца на активирање менице за добро и у року извршење посла и на накнаду штете.

Члан 7.
Обавезе извођача
	Извођач се обавезује да изведе радове у складу са важећим прописима, техничким прописима, инвестиционо-техничком документацијом и овим уговором, и да по завршетку радова изведене радове преда наручиоцу.
Извођач је дужан следеће:
 да пре почетка радова Наручиоцу достави решење о именовању одговорног извођача радова те о евентуалној промени истог обавести писано Наручиоца;
 да обезбеди сав материјал потребан за адаптацију и санацију објекта према понуди;
 да организује извођење радова, тако да сви буду завршени у року;
 да радове изврши квалитетно и у складу са стандардима, прописима и техничком документацијом;
 да приликом извођења радова, исте изведе по правилима струке, са повећаном пажњом, водећи рачуна о суседним објектима, са обавезом да надокнади евентуалну штету на непокретној и покретној имовини власника или станара под условом да је потраживање последица Извођачеве активности.
 да евентуално уочене грешке и пропусте у пројекту, писаним путем сигнализира Наручиоцу;
 да изводи радове, не само по пројекту, већ и на начин који обезбеђује стабилност објекта;
 да поштује одредбе важећег Закона о безбедности и здравља на раду;
 да буде заступник Наручиоца за реализацију пројекта и у име Наручиоца одговора за извођење радова;
 да поштује важећу Уредбу о безбедности и здрављу на раду на привременим или покретним градилиштима.
 да обезбеди безбедност свих лица на градилишту, као и одговарајуће обезбеђење
складишта својих материјала и сл., тако да се Наручилац ослобађа свих одговорности према државним органима, што се тиче безбедности, прописа о заштити животне средине и радно–правних прописа за време укупног трајања извођења радова до предаје радова Наручиоцу;
 да прописно обележи градилиште и предузме мере заштите како би се избегле несреће и оштећења током целог периода извођења радова;
 да уредно води све књиге предвиђене законом и другим прописима Републике Србије који регулишу ову област;
 да поступи по свим основаним примедбама и захтевима Наручиоца датим на основу
извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, заменом набављеног или уграђеног материјала, опреме, уређаја и постројења или убрза извођење радова када је запао у доцњу у погледу уговорених рокова извођења радова.
 да отклони све евентуалне штете начињене у току монтаже и да по обављању послова свакодневно поспреми градилиште.
 да преда Наручиоцу уговорени објекат на употребу.

Члан 8.
	За укупан уграђени материјал Извођач мора да има сертификате квалитета и атесте који се захтевају по важећим прописима и мерама за објекте те врсте. 
	Уколико Наручилац утврди да употребљени материјал не одговара стандардима и техничким прописима, он га одбија и забрањује његову употребу. У случају спора меродаван је налаз овлашћене организације за контролу квалитета. 
	Извођач је дужан да о свом трошку обави одговарајућа испитивања материјала. Поред тога, он је одговоран уколико употреби материјал који не одговара траженом квалитету. 
	У случају да је због употребе неквалитетног материјала угрожена безбедност објекта, Наручилац има право да тражи да Извођач поруши изведене радове и да их о свом трошку поново изведе у складу са техничком спецификацијом и уговорним одредбама. 

Члан 9.
	Извођач радова је у обавези да води грађевински дневник и грађевинску књигу, са датумом, потписом и личним печатом одговорног извођача радова и надзорног органа, атесте уграђених материјала, опреме, готових производа, гарантне листове, записнике о испитивању уређаја и инсталација и остала документа и записнике од важности за период изградње, техничког прегледа и експлоатације објекта.
	Приликом примопредаје и коначног обрачуна изведених радова између уговорних страна Извођач је у обавези да записнички преда Наручиоцу сву техничку документацију и другу документацију вођену у току извршења уговора наведену у претходном ставу овог члана.   



Члан 10.
Извођач се обавезује да у року не дужем од 20 дана од дана закључења уговора наручиоцу преда једну банкарску гаранцију као средство финансијског обезбеђења за добро, квалитетно и у року испуњење уговорних обавеза, у висини од 5 % од вредности уговора што износи ________________ динара без ПДВ-а. Рок важности банкарске гаранције је 30 (тридесет) дана дужи од уговореног рока за завршетак радова, с тим да евентуални продужетак рока за завршетак радова има за последицу и продужење рока важења банкарске гаранције за исти број дана за који ће бити продужен и рок за завршетак радова. 

Извођач се обавезује да у тренутку примопредаје предмета уговора Наручиоцу достави једну банкарску гаранцију као средство финансијског обезбеђења за отклањање недостатака у гарантном року, у висини од 5 % од вредности уговора без ПДВ-а што износи _______________ динара. Рок важности банкарске гаранције је 30 дана дужи од гарантног рока који је одређен за исправан рад, с тим да евентуално неотклањање недостатака на захтев наручиоца има за последицу и продужење рока важења банкарске гаранције за исти број дана за који ће бити продужен рок за отклањање недостатака односно усклађивање квалитета материјала и извођења са захтевима наручиоца.

Наручилац ће уновчити средство финансијског обезбеђења из става 1. овог члана, у следећим случајевима:
0. у случају да Извођач не изврши своје обавезе по основу овог Уговора о јавној набавци,
0. у случају да Извођач доспе у доцњу сходно одредбама овог Уговора о јавној набавци,
0. у случају да се записнички уписом у дневник утврди да радови Извођача имају недостатке у квалитету и грешке и Извођач исте не отклони у року констатованом у дневнику.
Средство финансијског обезбеђења из става 2. овог члана Наручилац сме да наплати уколико Извођач не отпочне са отклањањем недостатака у року од 5 календарских дана од дана пријема писменог захтева Наручиоца. 
	Уколико Извођач у наведеном року не обезбеди и преда Наручиоцу средство финансијског обезбеђења из става 2. овог члана биће му задржано 10% од укупне цене радова.
Наручилац има право да тражи продужење важења банкарске гаранције за отклањање недостатака у гарантном року ако извођач на писмени позив наручиоца не отклони недостатке у извођењу радова, односно не усклади квалитет материјала и извођења са захтевима наручиоца. 
[bookmark: _GoBack]Банкарске гаранције морају бити неопозиве, безусловне, плативе на први позив, без права приговора, не могу садржати додатне услове за исплату, краће рокове од рокова које је одредио наручилац, мањи износ од онога који је одредио наручилац или промењену месну надлежност за решавање спорова. У случају стечаја или ликвидације пословне банке која је издала банкарску гаранцију, Извођач је у обавези да без одлагања достави нове банкарске гаранције друге пословне банке у Републици Србији.
Гарантни рок за изведене радове је _____ године и рачуна се од дана записничке примопредаје радова. За уграђени материјал и опрему Извођач даје гаранцију у трајању од  ____  година, која је у складу са гарантним роком произвођача опреме и материјала рачунајући од дана записничке примопредаје радова. *(Гарантни рок не може бити краћи од две године за изведене радове и годину дана за материјал и опрему рачунајући од дана записничке примопредаје радова). 
Обавезе Наручиоца 
Члан 11.
Ради омогућавања почетка радова и континуираног одвијања технолошког  процеса при изградњи уговореног објекта, Наручилац је дужан да на време и о свом трошку обезбеди следеће:
- решене имовинско правне односе на радном појасу, који је дефинисан границама у пројекту;
- одобрену техничку документацију за извођење уговорених радова;
- одобрење за извођење уговорених радова;
- пријави почетак грађења органу надлежном за издавање одобрења за изградњу;
- да од Извођача по завршетку радова прими наведене радове по обострано потписаном записнику;
- да обезбеди стручни надзор на терену;
- да учествује у раду комисије за примопредају и коначни обрачун са стручним надзором 
-да извођачу плати уговорену цену под условима и на начин одређен чланом 4. овог уговора, 
- да од извођача, по завршетку радова, прими наведене радове. 

Члан 12.
	Уколико се током извођења уговорених радова појави потреба за извођењем вишкова радова Извођач је дужан да застане са том врстом радова и писмено обавести стручно лице и Наручиоца. По добијању писмене сагласности наручиоца, извођач радова ће извести вишак радова а у складу са чланом 22. став 3. Посебних узанси о грађењу („Службени лист СФРЈ“, бр. 18/77). Јединичне цене за све позиције из предмера радова усвојене понуде Извођача за које се утврди постојање вишка радова остају фиксне и непроменљиве за укупну количину изведених вишкова радова, а извођење вишка радова до 10% количине неће утицати на продужетак рока завршетка радова. 
Цена радова из члана 2. овог Уговора не мења се због насталих вишкова и мањкова радова.
Коначна количина и вредност радова по овом уговору утврђује се коначним обрачуном на бази стварно изведених радова оверених у грађевинској књизи од стране стручног надзора и усвојених јединичних цена из понуде које су фиксне и непроменљиве.
Вишкови радова су позитивна одступања изведених радова у оквиру појединих позиција. 
Мањкови радова су негативна одступања изведених радова у оквиру појединих позиција. 
На обрачун евентуалних вишкова и мањкова радова до 10% од уговорених количина примениће се јединичне цене из уговора. 
Извођач може и без претходне сагласности Наручиоца, а уз сагласност стручног надзора извести хитне непредвиђене радове, уколико је њихово извођење нужно за стабилност објекта или за спречавање штете, а изазвани су променом тла, појавом воде или другим ванредним и неочекиваним догађајима, који се нису могли предвитети у току израде пројектне документације. Извођач и стручни надзор су дужни да истог дана када наступе околности из става 1. овог члана, о томе обавесте Наручиоца. Наручилац може раскинути уговор уколико би услед ових радова цена морала бити знатно повећана, о чему је дужан да без одлагања обавести Извођача. Извођач има право на правичну накнаду за хитне непредвиђене радове.


Члан 13.
Овај Уговор ће се изменити ради набавке додатних радова, који су постали неопходни, а који нису предвиђени овим Уговором, у случају када промена Извођача:
1) није могућа због економских или техничких разлога, као што су захтеви компатибилности са постојећом опремом, услугама или радовима набављеним у оквиру првобитне набавке и
2) може да проузрокује значајне потешкоће или знатно повећавање трошкова за наручиоца.
У случају из става 1. овог члана, повећање вредности уговора не може да буде веће од 50% вредности из члана 2. овог Уговора и не може да има за циљ избегавање примене Закона о јавним набавкама.
Ограничење из става 2. овог члана односи се на укупну вредност свих измена, ако се уговор мења више пута.
Ако уговор садржи одредбу о усклађивању цене са унапред јасно одређеним параметрима, основица за израчунавање повећања вредности уговора из става 2. овог члана је усклађена вредност првобитног уговора у тренутку измене.
Уговорени вишкови радова не представљају измену уговора о јавној набавци.

Измене услед непредвиђених околности
[bookmark: clan_158]Члан 14.
Уговор о јавној набавци може да се измени када су испуњени сви следећи услови:
1) потреба за изменом настала је због околности које савестан наручилац није могао да предвиди;
2) изменом се не мења природа уговора.
У случају из става 1. овог члана, повећање вредности уговора не може да буде веће од 50% вредности овог Уговора и не може да има за циљ избегавање примене Закона о јавним набавкама.
Ограничење из става 2. овог члана односи се на укупну вредност свих измена, ако се уговор мења више пута.

[bookmark: str_162]Промена уговорне стране
[bookmark: clan_159]Члан 15.
Уговор о јавној набавци може да се измени у циљу промене Извођача у случају општег или делимичног правног следбеништва, након корпоративног реструктурирања, укључујући и преузимање, спајање, стицање и инсолвентност, од стране другог привредног субјекта који испуњава првобитно одређене критеријуме за квалитативни избор привредног субјекта, под условом да то нема за последицу битне измене уговора и нема за циљ избегавање примене Закона о јавним набавкама.

[bookmark: str_163]Повећање обима набавке
[bookmark: clan_160]Члан 16.
Овај Уговор може да се измени на начин да се повећа обим набавке, ако су испуњени сви следећи услови:
1) вредност измене мора да буде мања од 15% првобитне вредности овог Уговора и
2) вредност измене мора да буде мања од 50.000.000 динара.
Ограничење из става 1. овог члана односи се на укупну вредност свих измена, ако се Уговор мења више пута.
Изменом уговора не може да се мења целокупна природа уговора, односно предмета јавне набавке.

[bookmark: str_164]Члан 17.
Извођач ће део уговорених радова извршити преко подизвођача ______________________________, са седиштем_________________________, ПИБ _____, матични број _______________.
Извођач у потпуности одговара наручиоцу за извршење уговорених обавеза, те и за радове изведене од стране подизвођача, као да их је сам извео.
Извођач радова не може ангажовати као подизвођача лице које није навео у понуди и које није наведено у овом уговору, у супротном наручилац ће реализовати средство обезбеђења и раскинути уговор,осим ако би раскидом уговора наручилац претрпео знатну штету.
Замена подизвођача
[bookmark: clan_161]Члан 18.
Наручилац може да измени овај Уговор у случају када Извођач, током извршења уговора о јавној набавци од наручиоца затражи:
1) промену подизвођача за онај део уговора о јавној набавци који је првобитно поверио подизвођачу;
2) увођење једног или више нових подизвођача, чији укупни удео не сме да буде већи од 30% вредности овог Уговора без пореза на додату вредност, независно да ли је првобитно део уговора поверио подизвођачу или није;
3) да преузме извршење дела уговора о јавној набавци који је првобитно поверио подизвођачу.
Уз захтев из става 1. тач. 1) и 2) овог члана, Извођач доставља Наручиоцу доказе да за новог подизвођача не постоје основи за искључење из члана 111. Закона о јавним набавкама.
Наручилац не може да одобри захтев Извођача у случају:
1) из става 1. тач. 1) и 2) овог члана, ако је Извођач у поступку јавне набавке ради доказивања испуњења критеријума за квалитативни избор привредног субјекта користио капацитете подизвођача којег сада мења, а нови подизвођач не испуњава исте услове или постоје основи за искључење;
2) из става 1. тачка 3) овог члана, ако је Извођач у поступку јавне набавке ради доказивања испуњења критеријума за квалитативни избор привредног субјекта користио капацитете подизвођача за извршење тог дела уговора, а Извођач самостално не поседује те капацитете.

Именовање представника
Члан 19.
Даном увођења у посао Извођач ће писаним путем, решењем о именовању обавестити
Инвеститора о имену одговорног извођача радова.
Уговорне стране су сагласне са овлашћењима одговорног извођача радова и надзорног органа да су њихови уписи у дневник меродавни и одмах се спроводе на градилишту.

Контрола и надзор
Члан  20.
Наручилац ће вршити контролу и надзор, како би утврдио да се радови изводе према важећим законским, техничким прописима, нормативима и техничкој документацији, на основу које је издато одобрење за извођење радова. Наручилац  ће именовати стручни надзор на градилишту и о томе писаним путем обавестити Извођача. Надзор почиње даном увођења Извођача у посао.



Технички преглед
Члан 21.
Извођач о завршетку уговорених радова обавештава наручиоца и стручни надзор. Завршетак радова уговорне стране утврђују уписом у грађевински дневник. 
Захтев за технички преглед Наручилац је дужан да поднесе у року од 8 (осам) дана од дана када је у грађевинском дневнику констатовано да је објекат спреман за технички преглед.
Трошкове техничког прегледа сноси Наручилац осим за представнике Извођача који присуствују техничком прегледу.

Примопредаја изведених радова
Члан  22.
Примопредаја и коначни обрачун извршиће се најкасније у року од 15 (петнаест) дана од дана завршетка радова, уз састављање примопредајног записника. Комисија сачињава записник о примопредаји.
Извођач је дужан да приликом примопредаје преда наручиоцу, пре техничког прегледа, попуњене одговарајуће табеле свих уграђених материјала у 3 (три) извода са приложеним атестима, као и пројекте изведених радова у два примерка.
Грешке, односно недостатке које утврди наручилац у току извођења или приликом преузимања и предаје радова, Извођач мора да отклони без одлагања. Уколико те недостатке извођач не почне да отклања у року од 3 дана и ако их не отклони у споразумно утврђеном року наручилац ће радове поверити другом извођачу на рачун извођача радова.
Евентуално уступање отклањања недостатака другом извођачу наручилац ће учинити по тржишним ценама и са пажњом доброг привредника. 

Коначни обрачун
Члан 23.
Коначна количина и вредност радова по овом  уговору утврђује се на бази стварно изведених радова оверених у грађевинској књизи од стране стручног надзора и усвојених јединичних цена из понуде које су фиксне и непроменљиве.
Коначни обрачун се испоставља истовремено са записником о примопредаји радова.		
Раскид Уговора
Члан 24.
Наручилац задржава право да једнострано раскине овај уговор уколико се извођач не одазове захтеву наручиоца за увођење у посао у року од 2 дана од дана добијања писаног захтева.
Наручилац задржава право да једнострано раскине овај уговор уколико извођач радова касни са извођењем радова дуже од 15 календарских дана.
Наручилац задржава право да једнострано раскине овај уговор уколико извршени радови не одговарају прописима или стандардима за ту врсту посла и квалитету наведеном у понуди извођача радова, а извођач није поступио по примедбама стручног надзора.
Наручилац може једнострано раскинути уговор у случају да се на основу грађевинског дневника утврди да извођач касни са извођењем радова дуже од 15 календарских дана, као и ако извођач не изводи радове у складу са пројектно-техничком документацијом или из неоправданих разлога прекине са извођењем радова.
Наручилац задржава право да једнострано раскине овај уговор ако надлежни орган забрани даље извођење радова као и ако настану ванредни догађаји и околности.
 Наручилац може једнострано раскинути уговор и у случају недостатка средстава за његову реализацију.
Уколико дође до раскида уговора пре завршетка свих радова чије извођење је било предмет овог уговора заједничка Комисија ће сачинити записник о до тада стварно изведеним радовима и њиховој вредности у складу са овим уговором.
Уговор се раскида писменом изјавом која садржи основ за раскид уговора и доставља се другој уговорној страни.
У случају раскида уговора, извођач је дужан да изведене радове обезбеди и сачува од пропадања, као и да наручиоцу преда пројекат изведеног објекта.

Остале одредбе
Члан 25.
            За све што овим уговором није посебно утврђено примењују се одредбе Закона о планирању и изградњи објеката, Закона о облигационим односима и Посебних узанси о грађењу („Службени лист СФРЈ“, бр. 18/77).

Члан 26.
            Прилози и саставни делови овог уговора су:
-   инвестиционо – техничка документација
-   понуда извођача бр. _______од ____________. године
-   динамички план.

Члан 27.
             У случају спора који може настати у реализацији овог уговора, уговорне стране су сагласне да настали спор реше споразумно.
	Уколико се спор не може решити споразумом, уговара се надлежност Привредног суда у Пожаревцу.
Члан 28.
           Овај  уговор ступа на снагу даном потписа свих уговорних страна.

Члан 29.
          Овај уговор је сачињен у 6 (шест) истоветних примерака, од којих 2 (два) примерка за извођача и 4 (четири) примерка за наручиоца.



У Пожаревцу дана _____________. год.                             Број: _________________



	Одељење за инвестиције, локални економски развој, пољопривреду и заштиту животне средине ___________________

	Одељење за буџет и финансије_____________________________

	Служба за јавне набавке _______________




ИЗВОЂАЧ:                                                                                              НАРУЧИЛАЦ:
__________________________________                                     ГРАД ПОЖАРЕВАЦ
 ДИРЕКТОР                                                                                    ГРАДОНАЧЕЛНИК

____________________________                                   ___________________________
                                                                                          Саша Павловић, дипл. инж.ел.

 
